QuakeNet

QuakeNet on maailman neljänneksi suurin IRC-verkko. Uusin ennätyslukema tuli 8. helmikuuta 2005, jolloin verkossa oli 243 394 yhtäaikaista yhteyttä. QuakeNet oli alun perin Quaken pelaajien verkko, jonka takia siellä on nykyäänkin paljon klaanitoimintaa, mutta myös kaikenlaista muuta toimintaa. QuakeNet ei salli piratismia, pornoa eikä mitään muutakaan laitonta tai käyttäjiä häiritsevää toimintaa.

 Verkkopalvelut 
Toisin kuin esimerkiksi IRCnetissä, QuakeNetissä on verkkopalveluita, jotka näkyvät IRC-botteina. Osa verkkopalveluista on tarkoitettu auttamaan kanavan ylläpidossa, ja sellaisen botin voi saada omalle kanavalle.

 G (help@quakenet.org) "NewServ HelpMod 2"
 G päivystää #help kanavalla. Siltä voi kysyä apua QuakeNet:iin liittyviin kysymyksiin kirjoittamalla /MSG G HELP. G:tä ei ole mahdollista saada omalle kanavalle.

 Q (TheQBot@CServe.quakenet.org) "The Q Bot"
 Q-botti on QuakeNetin kanavanhallinta- ja tunnistautumisbotti. Q päivitettiin 22.3.2008 uuteen Q9-versioon. Samalla L poistettiin käytöstä, ja kaikille kanaville joilla oli ollut ennen L, tuli Q. Kun Q päivitettiin uuteen versioon, Q:n hankkimisen vaatimukset laskettiin aikaisemmista vaatimuksista L-botin vanhoihin.

 S (TheSBot@spamscan.quakenet.org) "SpamScan v2.08"
 S-botti on QuakeNetin vastaus spämmäykseen ja viruslinkkien levittämiseen. Sen löytää vain suurilta kanavilta ja sen toimia ei voi tavallinen käyttäjä ohjata. S-botti poistaa ongelmallisen käyttäjän verkosta tai vakavissa tapauksissa estää myös pääsyn takaisin verkkoon.

 O (operserv@operserv.quakenet.org) "This is operservice 2.38"
 IRC-operaattorit käyttävät tätä bottia muun muassa käyttäjien poistamiseen verkosta ja "trustien" myöntämiseen. Tätä bottia ei voi saada omalle kanavalle.

 P (proxyscan@proxyscan.quakenet.org) "Proxyscan 2"
 Tämä palvelu tarkistaa jokaisen verkkoon yhdistyvän käyttäjän avoimien välityspalvelimien varalta. Jos palvelu löytää avoimen välityspalvelimen, käyttäjälle asetetaan lyhyt pääsykielto verkkoon.

 T (trojanscan@trojanscan.quakenet.org) "Trojanscan v2.71"
 Tämä palvelu tarkistaa käyttäjiä Troijan hevosten/virusten varalta. Jos käyttäjältä löytyy viruksia/troijan hevosia, hänelle asetetaan lyhyt pääsykielto verkkoon.

 R (request@request.quakenet.org) "Service Request v0.23"
 R-botti on QuakeNetin omista boteista uusin, ja se on tarkoitettu vain "palveluiden vastaanottoon". R:ltä voi esimerkiksi hakea Q ja S botteja omille kanavilleen ja siltä voi pyytää kanavaoperaattorin oikeuksia kanavalla oleville, mikäli kanavalla ei ole enää kenelläkään operaattoristatusta. Palvelu ei toimi verkkokatkojen aikana, ja kanavaoperaattorin oikeudet annetaan vain niille henkilöille, jotka ovat olleet tarpeeksi kauan kanavaoperaattoreina aikaisemmin.

 Moodit 

Kanavamoodithttp://quakenet.org/faq/faq.php?c=176&f=177&l=3
 Moodi Kuvaus Moodin parametri +b Kyseinen osoitemaski ei voi liittyä kanavalle (). Esimerkiksi /mode #kanava +b nick!ident@host.Huom! Jos +b-moodi asetetaan valemaskille (+x-käyttäjämoodi), se toimii myös käyttäjän oikealle maskille. Tämän moodin voi useimmissa asiakasohjelmissa laittaa päälle myös komennolla /ban nick (jolloin asiakasohjelma hakee käyttäjän maskin). maski +c Kanavalle ei voi lähettää viestejä, jotka sisältävät mIRC & ANSI -värikoodeja (). - +C Kanavalle ei voi lähettää kanavan laajuisia CTCP-pyyntöjä. - +D Käyttäjän liittyminen ei näy muille, ellei hän puhu, vaihda otsikkoa tai saa op- tai voicemoden. Tämä yhdessä m-moodin kanssa mahdollistaa suurienkin kanavien pidon, ilman että ne ovat täynnä liittymis- ja poistumisviestejä (). - +d Palvelin antaa automaattisesti kanavalle tämän moodin, jos +D-moodin poistettua kanavalla on vielä näkymättömiä käyttäjiä. Moodin saa pois vain potkimalla tai vaihtamalla näkymättömien käyttäjien moodia. - +i Kanavalle ei voi liittyä tavallisesti, vaan ainoastaan kutsulla (). Kutsua voi myös vaikka kyseinen käyttäjä olisikin +b-moodin alla. Kutsuminen tapahtuu seuraavalla komennolla /invite käyttäjä #kanava. - +k Määrittää kanavalle salasanan (). Kanavalle liityttäessä salasana on sisällytettävä liittymisviestiin (/join #kanava salasana). Salasana on kirjoitettava myös moodia poistettaessa (/mode #kanava -k salasana). salasana +l Maksimi käyttäjämäärä kanavalla (). Jos kanavalla on yhtä paljon tai enemmän käyttäjiä, kuin tämä moodi näyttää, kanavalle ei voi liittyä. käyttäjämäärä +m Moderoitu kanava (). Vain op- tai voice-moodin saaneet käyttäjät voivat puhua. - +M Kuten +m, mutta voit puhua ilman op- tai voice-moodia kunhan olet autentikoitunut Q:lle. - +n Kanavalle ei voi lähettää viestejä ulkopuolelta komennolla /msg #kanava viesti. - +N Kanavalle ei voi lähettää kanavan laajuisia ilmoituksia (). - +o Antaa käyttäjälle operaattorin oikeudet (), eli käyttäjä voi antaa muille op- ja voice-moodeja, vaihtaa otsikkoa vaikka +t-moodi olisi päällä, puhua vaikka +m-moodi olisi päällä, asettaa ja poistaa kanavan moodeja sekä potkia ja antaa porttikieltoja muille kanavan käyttäjille. Tämän moodin voi useimmissa asiakasohjelmissa laittaa päälle myös komennolla /op käyttäjä. käyttäjä +p Kanavan käyttäjäluettelo ei näy kanavan ulkopuolelle. Kanavaa ei voi myöskään listata /list-komennolla eikä sitä voi tarkastella /whois-komennolla, vaikkakin sen otsikko voidaan nähdä ulkopuolelta /topic-komennolla. Kanavamoodit +s ja +p eivät voi olla asetettuina kanavalla yhtä aikaa. - +r Vain autentikoituneet käyttäjät voivat liittyä kanavalle (). - +s Salattu kanava (). Muuten kuin +p, mutta edes otsikko ei näy ulos. Kanavamoodit +p ja +s eivät voi olla päällä samaan aikaan. - +t Vain operaattorit voivat vaihtaa otsikkoa (). - +T Viestit joilla on kohteena useampi kanava, eivät välity tälle kanavalle. - +u Syytä kanavalta lähtemiseen ei näytetä. Jos käyttäjä on yhdelläkin u-kanavalla, niin hänen verkosta poistumisensa syytä ei näytetä millään kanavalla. - +v Käyttäjä voi puhua, jos kanava on moderoitu, eli +m-moodi on päällä tai hänelle on annettu porttikielto (+b). käyttäjä

Käyttäjämoodithttp://quakenet.org/faq/faq.php?c=176&f=178&l=3
 Moodi Kuvaus +d Kuuro (). Käyttäjä ei näe kanavien keskustelua, mutta saa yksityisviestit normaalisti. +i Näkymätön (). Käyttäjä ei näy epäsuorissa /who- ja /names-kyselyissä. Jokaisella Quakenetin käyttäjällä on tämä moodi oletusarvoisesti päällä, eikä sitä voi poistaa. +R Vain autentikoituneet käyttäjät voivat lähettää käyttäjälle yksityisviestejä ja CTCP-kyselyjä. +w Käyttäjä näkee walloppeja. Ne ovat lähinnä IRC-operaattoreiden julkista keskustelua,  johon sinäkin voit päästä mukaan. +x Jos käyttäjä on autentikoitunut Q-botille, niin käyttäjän oikea maski piilotetaan ja se korvataan valemaskilla "autentikointitunnus.users.quakenet.org".

 Erikoisuudet 

QuakeNet hoitaa verkkokatkojen jälkeen tapahtuvan yhdistämisen arvojärjestyksen aikamerkinnöillä (timestamp-järjestelmä eli TS). Ongelmana on vielä se, että IRC-palvelimet saattavat olla eri mieltä tilanteesta, ennen kuin yhdistäminen on mennyt kokonaan loppuun ja moodit asetettu. Verkkokatkon tunnistaa QuakeNetissä siitä, että kanavalta lähtee käyttäjiä syyllä *.net *split. Jotta palvelunestohyökkäyksien kiinnostavuus vähenisi, ei myöskään käyttäjien käyttämää palvelinta kerrota muille käyttäjille. QuakeNet on kuitenkin nykyään usein palvelunestohyökkäyksien kohteena, joten siellä esiintyy viiveitä tai verkkokatkoja aika usein.

Kanavan hallussapito on luotettavaa, jos siellä on Q-botti ja käyttäjät pitävät omat Q-tunnuksensa salasanan omana tietonaan eivätkä anna oikeuksia ihmisille, joihin eivät luota. Suurehko ongelma QuakeNetissä on mainosbotit — siihen ei ole vielä kunnollista ratkaisua.

QuakeNetissä ei ole nimimerkkipalvelua. Tämä tarkoittaa sitä, että nimimerkkiään ei voi rekisteröidä vaan se on kaikkien saatavilla heti sen vapauduttua. Mutta jos vaihdat oman nimimerkkisi QuakeNetin palvelun tai IRC-operaattorin nimimerkin kaltaiseksi, sinut poistetaan verkosta tai sinulle voidaan asettaa lyhyt pääsykielto verkkoon. QuakeNet tarkistaa aina verkkoon liityttäessä, onko koneella avonaisia välityspalvelimia. Tämä on varotoimi häirintäbotteja vastaan. QuakeNetiin ei pääse root-käyttäjätunnuksella, ja se rajoittaa yhdestä IP-osoitteesta tulevien yhteyksien määrän viiteen, jos käyttäjällä ei ole erikoisoikeuksia. Muutamien palveluntarjoajien kohdalla, joilta tulee suurin osa häiriköinnistä, on tämä rajoitus asetettu kahteen yhteyteen. Tämän voi ylittää hetkellisesti, mutta siitä saa helposti lyhyen pääsykiellon QuakeNetiin.

 Historia 
 21. marraskuuta 2004: QuakeNetin kaikkien Q-tunnuksien salasanat vaihdettiin satunnaisiksi tietovuodon takia.
 22. maaliskuuta 2008: QuakeNetin Q-botti korvattiin uudella versiolla (Q9). Myös L-botti korvattiin uudella Q-botilla.

 Lähteet 

 Aiheesta muualla 
 QuakeNetin sivut

Luokka:IRC-verkot